༄༅། །རྡོ་རྗེ་སྙིང་བོ་རྒྱན་གྱི་རྩ་བའི་དཀྱིལ་འཁོར་ཆེན་པོར་
དབང་སྐུར་བའི་ཆོ་ག་བཞུགས་སོ། །
ད་ནི་རྡོ་རྗེ་སྙིང་བོ་རྒྱན་གྱི་རྩ་བའི་དཀྱིལ་འཁོར་ཆེན་པོར་དབང་སྐུར་བའི་ཆོ་ག་བརྗོད་
པར་བྱ་སྟེ། སྦྱོར་བ་དང་། དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་ལ་གསུམ་སྟེ། བསྙེན་
པའི་ཆོ་ག་དང་། སའི་ཆོ་ག་དང་། སྟ་གོན་གྱི་ཆོ་གའོ། །བསྙེན་པ་ལ་ཡང་གཙོ་བོའི་བསྙེན་པ་ནི་
ལྷ་བསྒྲུབས་པས་ལྷ་དངོས་སུ་གྲུབ་པས་བཀའ་གནང་བ་དང་། རྫས་འབར་བ་དང་མི་འཁྲུལ་
བའི་སྒྲ་དང་འོད་ལ་སོགས་པའོ། །འབྲིང་དུས་ཀྱི་བསྙེན་པ་ནི་ལོ་དང་། ཟླ་བ་དྲུག་དང་། ཟླ་བ་
གཅིག་ལ་སོགས་པའོ། །ཐ་མ་གྲངས་ཀྱི་བསྙེན་པ་ནི། བྱེ་བ་དང་། སུམ་འབུམ་དང་། གཙོ་བོའི་
འབུམ་དང་། འཁོར་གྱི་ཁྲི་རྣམས་སོ། །དེ་ལ་ཕྱི་མ་འདི་ཙམ་གྱིས་ཀྱང་། དཀྱིལ་འཁོར་འབྲི་བའི་
ལས་ལ་སོགས་པ་བྱེད་དོ། །
འཁོར་གྱི་བསྙེན་པ་ནི་རྡོ་རྗེ་དབབ་པ་དང་ལས་ཐམས་ཅད་པའི་སྔགས་འབུམ་ཁྲི་བཟླའོ། །
ཉེ་བའི་བསྙེན་པ་ནི། རྡོ་རྗེ་སློབ་དཔོན། བརྟན་ཞིང་དུལ་ལ་བློ་གྲོས་ལྡན། །བཟོད་ལྡན་དྲང་ཞིང་
གཡོ་སྒྱུ་མེད། །གསང་སྔགས་རྒྱུད་ཀྱི་སྦྱོར་ཤེས་པ། །དཀྱིལ་འཁོར་བྲི་བའི་ལས་བྱའོ། །དེ་ཉིད་
བཅུ་ནི་ཡོངས་ཤེས་ཤིང་། །སེམས་ཅན་ཀུན་ལ་མི་འཇིགས་སྦྱིན། །ཐེག་པ་ཆེ་ལ་རྟག་དགའ་བ། །
དེ་ནི་སློབ་དཔོན་ཡིན་པར་གསུངས། །ཞེས་པའི་མཚན་ཉིད་དང་ལྡན་པའི་སློབ་དཔོན་ལ། དགེ་
དང་སྡོམ་ལ་དགའ་བ་དང་། །རྟག་ཏུ་བླ་མ་ལ་གུས་དང་། །རྒྱུན་དུ་ལྷ་རྣམས་མཆོད་བྱེད་པའི། །

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཡོན་ཏན་ལྡན་པ་སློབ་མ་ཡིན། །ཞེས་པའི་མཚན་ཉིད་དང་ལྡན་པའི་སློབ་མས་མནྜལ་ཕུལ་ཏེ།
རྡོ་རྗེ་སློབ་དཔོན་བདག་ལ་བཅོམ་ལྡན་འདས་རྡོ་རྗེ་སྙིང་བོ་རྒྱན་གྱི་རྩ་བའི་དཀྱིལ་འཁོར་དུ་
དབང་བསྐུར་བ་བསྩལ་ཏུ་གསོལ། ཅེས་པ་ལན་གསུམ་དུ་གསོལ་བ་འདེབས་པར་བྱེད་པས་
སློབ་མ་ཉིད་དུ་ཁས་ལེན་པར་བྱེད་པ་ལ། ཁྱེད་ཉིད་དཀྱིལ་འཁོར་ཆེན་པོར་དབང་སྐར་བའི་ཡོ་
བྱད་རྣམས་སྟ་གོན་གྱིས་ཤིག །ཡུལ་དུས་འདི་ལྟ་བུར་དབང་བསྐུར་བར་བྱའོ། །ཞེས་བརྗོད་པར་
བྱས་ལ། གནས་དབེན་པ་ཡིད་དུ་འོང་བར་སྔར་གྱི་བསྙེན་པ་ཞག་བདུན་གསོ་ཞིང་། ལྷ་དང་
འབྱུང་བོ་ལ་གཏོར་མ་ཐུན་མཚམས་སུ་དབུལ་བར་བྱའོ། །སའི་ཆོ་ག་ལ་ས་བརྟག་པ་ནི། མེ་ཏོག་
འབྲས་བུ་ལྡན་པའི་རིགས། །གཙང་ཞིང་ཡིད་འོང་ཆུ་ཡི་གནས། །དེ་དག་དཀྱིལ་འཁོར་བྲི་བ་ཡི། །
ལས་ལ་སངས་རྒྱས་ཀུན་གྱིས་བསྔགས། །གང་ན་འབབ་ཆུ་མང་བོ་དག །ངང་བ་བཞད་ཀྱིས་
བརྒྱན་ཡོད་པ། །དེར་ནི་སྔགས་པ་བློ་ཅན་གྱིས། །རྫོགས་སངས་རྒྱས་ཀྱི་དཀྱིལ་འཁོར་བྲི།
སངས་རྒྱས་རྣམས་དང་རང་མགོན་དང་། །དེ་བཞིན་རྒྱལ་སྲས་ཉན་ཐོས་ཀྱིས། །ས་ཕྱོགས་གང་
དག་བསྟེན་པ་ནི། །དེ་དག་ཐུབ་པས་རྟག་ཏུ་བསྔགས། །ཕྱོགས་གཞན་རྣམ་པ་སྣ་ཚོགས་པ། །ལྷ་
རྣམས་ཀུན་དགའ་བཟང་བོ་དང་། །ཁྱིམ་དང་ཡང་ཐོག་ཉམས་དགའ་དང་། །མཚོ་དང་སྐྱེད་མོས་
ཚལ་མཛེས་དང་། །མཆོད་རྟེན་གྲྭ་གང་བ་ལང་ལྷས། །འབབ་ཆུ་འདུས་པའི་འོད་དག་དང་། །ལྷ་
ཡི་གནས་རྣམས་ཐམས་ཅད་དང་། །དེ་བཞིན་ཁང་བ་སྟོང་བར་ཡང་། །སློབ་མ་དག་ལ་ཕན་
འདོད་ཕྱིར། །ནན་ཏན་དུ་ནི་དཀྱིལ་འཁོར་བྲི། །ཡང་ན་ཡིད་དུ་འོང་བའི་ས། །གང་ཡང་རུང་བར་
བྲི་བར་བྱ། །ཞེས་པ་མཆོག་གི་དངོས་གྲུབ་ཀྱི་ས་དང་། །གྲོང་གི་བྱང་ཕྱོགས་སུ་གང་གཱའི་ངོབ
རེ་ངོགས་
སམ། པད་མཚོའི་འགྲམ་མམ། འབབ་ཆུའི་འགྲམ་མམ། མཚོའི་གླིང་ཡང་རུང་། ས་གཞིའི་ཁ་
དོག་དཀར་བ་ངང་བ་ལ་སོགས་པས་སྒྲ་སྙན་སྒྲོག་པ། མེ་ཏོག་དཀར་བོ་ལ་སོགས་པའི་དྲི་ཞིམ་

༄༅། །རྡོ་རྗེ་སྙིང་བོ་རྒྱན་གྱི་ཆོས་སྐོར་བཞུགས་སོ། །
༼ཕུ༣
པོ་དང་ལྡན་པ། བུར་ཤིང་དཀར་བོ་ལ་སོགས་པའི་རོ་མངར་བ་དང་ལྡན་པ། ཡོན་ཏན་ཐམས་
ཅད་མ་ཚང་ཡང་ཤས་ཆེ་བ་དང་ལྡན་པ། ཞི་བའི་ས་དང་། གྲོང་ལྗོངས་ཀྱི་ཤར་ཕྱོགས་སུ་རིའི་
རྩེའམ། ཕྱུགས་ལྷས་སམ། མཆོད་རྟེན་རིང་བསྲེལ་ཅན། ས་གཞི་མདོག་སེར་བ་ངུར་བ་ལ་སོགས་
མེ་ཏོག་སེར་བོ་ལ་སོགས་པའི་དྲི་ཞིམ་འཕེལ་བས་སྐ་བ་ལ་སོགས་
པས་སྒྲ་གསལ་བར་སྒྲོག་པ།
པའི་རོ་ངད་རྒྱས་པ། ཡོན་ཏན་ཤས་ཆེ་བ་དང་ལྡན་པ་རྒྱས་པའི་ས་དང་། གྲོང་ངམ་ལྗོངས་ཀྱི་
མེའི་ཕྱོགས་སུ། ཁང་སྟོང་ངམ། ཤིང་གཅིག་གམ། དུར་ཁྲོད་དམ། དབང་ཕྱུག་གི་གནས་སམ།
མཱ་མོའི་གནས་སམ། ཕྱུགས་ཀྱི་ལྷས། ས་གཞི་མདོག་དམར་བ། ཁྱིམ་བྱ་དང་། གི་ལྡང་དང་།
བུང་བ་ལ་སོགས་པའི་སྒྲ་ཡིས་བསྒྱུར་བ། མེ་ཏོག་དམར་བོ་ལ་སོགས་པའི་དྲི་དབང་བོར་བཀུ་
བ། སེ་འབྲས་ལ་སོགས་པའི་རོ་མངར་སྐྱུར་རྣོ་བ་དང་ལྡན་པ། ཡོན་ཏན་ཤས་ཆེ་བ་དང་ལྡན་པ་
དབང་གི་ས་དང་། གྲོང་གི་ལྷོར་དུར་ཁྲོད་དམ། དགོན་པ་གོག་པོའམ། སྐྱེད་མོས་ཚལ་རྙིང་
བའམ། ཁང་རུལ་ལ་སོགས་པ། འཇིགས་པའི་གནས། ས་གཞི་མདོག་ནག་པ། བྱ་རོག་ལ་
སོགས་སྒྲ་ངན་སྒྲོག་པ། དུག་གི་མེ་ཏོག་ལ་སོགས་པ་དྲི་ངད་འཐུལ་བ། ཤིང་ཚེར་མ་ཅན་ལ་
སོགས་པ་རོ།ཁ་བ་དང་ལྡན་པ། རང་གི་ཡོན་ཏན་ཤས་ཆེ་བ་དང་ལྡན་པ་དྲག་པོའི་ས་སྟེ།
གང་བྱེད་པ་ལེགས་པར་བརྟག་ཅིང་། ཐམས་ཅད་ཚོགས་པ་རྙེད་པར་དཀའ་བས། ས་གཞི་གང་
མཐོ་དམན་སྙོམས་ཤིང་གཙང་ལ་སྣུམ་པ། ཚེར་མ་ལ་སོགས་ཟུག་རྔུ་རྣམ་པར་སྤངས་པ། བྱང་
ཤར་དུ་གཞོལ་བར་ཁྲུ་གང་ཙམ་བརྐོས་ནས། ས་དེས་བཀང་བས་ལྷག་ན་བཟང་། མཉམ་ན་
འབྲིང་། དམའ་ན་ངན་པས་སྤང་བར་བྱ་ཞིང་། གཞན་ཡང་ཕྱི་དང་ནང་གི་མཚན་མ་བཟང་ངན་
ལེགས་པར་བརྟགས་ནས་བྱའོ། །ས་སྦྱང་བ་ལ་ཡུལ་གྱི་ཁྱད་པར་ནི། དྲང་སྲོང་གནས་དང་བ་ལང་
ལྷས། །ཕུག་དང་རི་ཡིའི་རྩེ་མོ་དང་། །ས་གཞི་གང་ན་འཐས་པ་དང་། །ཁང་ཐོག་དང་ནི་རྡོ་ལེབ་
ལས་
3

ཇོ་དོང་པཎ་ཆེན་གྱི་གསུང་འབུམ་ཆེན་མོ།
དང་། །མཆོད་རྟེནདྲུང་དང་འབབ་ཆུའི་གླིང་། །མཚོ་རྣམས་ཀྱི་ནི་ནང་དག་ཏུ། །ས་གཞི་སྦྱང་
ཞིང་བརྟག་པ་དག །ནན་ཏན་དུ་ནི་བྱ་མི་དགོས། །དེར་ནི་ཟུག་རྔུ་འབྱུང་མི་དགོས། །འཐས་པར་
བཅགས་ཀྱང་དེར་མི་དགོས། །མཐོ་དམན་ལ་སོགས་སྐྱོན་རྣམས་ཀྱང་། །དེར་ནི་དོགས་པ་སྐྱེ་མི་
དགོས། །ཞེས་པ་ལྟར་གནས་དེ་དག་ཏུ་ས་གཞིའི་ཟུག་རྔུ་བསལ་བ་དང་། །བསྐོས་པའི་སྒོ་ནས་
བརྟག་པ་དང་། །འཐས་པར་བཅག་པ་ལ་སོགས་པ་མི་དགོས་ལ། དེ་ལྟ་བུ་མིན་པའི་གནས་
རྣམས་སུ། དེ་དག་ངེས་པར་བྱ་དགོས་སོ། །དེ་ཡང་འདིར་གཙང་བའི་ས་ཕྱོགས་རྡོ་བ་དང་གྱོ་མོ་
ཐལ་བ་དང་། སོལ་བ་དང་ཕུབ་མ་དང་རུས་པ་སྤུངས་པ། ཤིན་ཏུ་གཙང་ཞིང་ཡངས་པར་སྲོག་
ཆགས་མེད་པའི་ཆུ་ལ་བའི་རྣམ་ལྔའམ། ཙན་དན་དང་ག་བུར་དང་གུར་ཀུམ་གྱི་ཕྱེ་མ་བསྲེས་པ་
ལ་ལས་སྔགས་བཟླས་ཏེ། ས་ཕྱོགས་དེར་ཕྱོགས་བཞི་དང་། སྟེང་དང་འོག་དང་། ཐད་ཀ་ཐམས་
ཅད་དུ་བསང་གཏོར་བྱའོ། །
དེ་ནས་ཁྲི་སྟོང་ངམ་ལྔ་བརྒྱ་བ་རབ་དང་། ལྔའམ་དོ་བ་འབྲིང་དང་། ཁྲུ་གང་བ་ཐ་མའི་
དཀྱིལ་འཁོར་བྲི་བར་བྱ་བའི་ས་ཕྱོགས་དེར་དཀྱིལ་འཁོར་གྱི་ཉིས་འགྱུར་གྱི་ཆར་ཁྲུ་དོ་ཙམ་
བརྐོས་ལ། རྡོ་བ་དང་། ཐལ་བ་དང་། སོལ་བ་དང་། རུས་པ་དང་། སྐྲ་ལ་སོགས་པ་དང་སྲོག་
ཆགས་ཀྱི་རིགས་སྣ་ཚོགས་མཐོང་ན་སའི་ཕྱོགས་གཞན་དུ་བརྐོ་བར་བྱ་སྟེ། ཇི་ལྟར་ཡང་རྡོ་ལ་
སོགས་པའི་སྐྱོན་རྣམས་མི་གནོད་པའི་སྒོ་ནས་རབ་ཏུ་བསལ་ནས་ཆུ་ཀླུང་གི་སའམ། གྲོག་
མཁར་གྱི་ས་གཙང་མ་སྲོག་ཆགས་མེད་པ་ལ། སྲོག་ཆགས་མེད་པའི་བ་བྱུང་རྣམ་པ་ལྔ་བསྲེས་
པ། དྲི་ཞིམ་པོས་སྦྲུས་པའི་ལས་དང་མཐུན་པའི་སས་བཀང་ལ། ལས་ཐམས་ཅད་པའི་སྤོས་ཆུས་
བཏབ་ཅིང་འཐས་པར་བཅགས་ཏེ། ངོས་མཉམ་ནས་བའི་ལྕི་བ་ས་ལ་མ་ལྷུང་བ་གཅིན་དང་
བསྲེས་པས། བྱང་ཤར་ནས་ཁྱབ་པར་བྱུགས་ཏེ། དེའི་དབུས་སུ་ཁུང་བུ་ཅུང་ཞིག་བརྐོས་ནས།

༄༅། །རྡོ་རྗེ་སྙིང་བོ་རྒྱན་གྱི་ཆོས་སྐོར་བཞུགས་སོ། །
༼༩༥༣
ལས་སྔགས་བཟླས་ཤིང་ལས་དང་མཐུན་པའི་སྨན་དང་། འབྲུ་རྣམས་དང་བཅས་པའི་རིན་པོ་
ཆེའི་གཏེར་བཅུག་སྟེ། སྔར་ལྟར་ངོས་མཉམ་ནས། ཨོཾ་བཛྲ་ས་ཏྭ་ཧཱུཾ། ཞེས་པའི་སྔགས་བཟླས་
ཤིང་། ལག་པ་གཡོན་པས་ས་ལ་རེག་སྟེ། གཡས་པས་བ་བྱུང་ལྔ་ལ། སྔགས་དེ་ཉིད་བཟླས་པས་
བསང་གཏོར་བྱ་ཞིང་བྱུགས་ལ་ས་བྱང་ཆུབ་ཀྱི་སེམས་ཐོག་མཐའ་མེད་པའི་རང་
རང་བཞིན་དུ་མོས་
ནས། ༀ་ངྷུ་ཞེས་པས་རྡོ་རྗེའི་རང་བཞིན་དུ་བསམ་མོ། །གལ་ཏེ་ཟུག་རྔུའི་ཉེས་པ་དབྱུང་མི་ནུས་
པའམ། དབྱུང་མི་དགོས་པ་དྲང་སྲོང་གི་གནས་ལ་སོགས་པ་གཉུག་མར་གནས་པའི་གཞི་ལ་ནི་
བྱི་དོར་ལེགས་པར་བྱས་ནས་ལག་པས་རེག་ཅིང་སྔར་ལྟར་བསང་གཏོར་བྱའོ། །དེས་ནི། ཚེས་
གྲངས་ངན་དང་དུས་མིན་དང་། །གནས་མེད་ཆོ་ག་མི་ལྡན་པར། །མཁས་པས་དཀྱིལ་འཁོར་མི་
བྲིའོ། །བྲིས་ན་དགོས་པ་མེད་པར་འཆི། །ཞེས་བཤད་པས་ཡུལ་དང་དུས་སྐབས་དང་ཆོ་ག་
རྣམས་པར་དག་པས་ས་སྦྱང་བ་ལ་སོགས་བྱའོ། །ས་གཟུང་བ་ནི་གནས་ཁང་ཕྱགས་དར་བྱ་ཞིང་
བླ་ཡོལ་དང་རྟེན་མཆོད་ལ་སོགས་པ་བཀོད་ལེགས་སུ་བཀྲམ། རྡོ་རྗེ་དང་དྲིལ་བུ་ལ་སོགས་པའི་
ཡོ་བྱད་རྣམས་བཀོད་ཅིང་ལེགས་པར་བཤམས་ནས། རྩེ་གཅིག་བྱམས་པས་ཡང་དག་ཕྱུག །
ཁྲེལ་ཡོད་པ་ཡི་གོས་ཀྱིས་བཀབ། །ཚུལ་ཁྲིམས་རྟུལ་ཞུགས་ཡང་དག་ཕྱུགས། །བྱང་ཆུབ་ཀྱི་ནི་
སེམས་ཀྱིས་བརྒྱན། །དེ་འདྲའི་རྟུལ་ཞུགས་ལྡན་པ་ཡིས། །ཚོན་རྩི་ཆེན་པོ་བརྟེན་པར་བྱ། །གཞན་
ཡང་ཕྱི་ཡི་ཡན་ལག་དག །གང་ཕྱིར་རྡོ་རྗེ་ཅན་གྱིས་འཛིན། །རང་ཉིད་ཁྲུས་བྱས་ཡན་ལག་
བྱུགས། །རྒྱན་དང་གོས་ནི་སྣ་ཚོགས་ལྡན། །དཔུང་རྒྱན་གདུ་བུ་ཉིད་དང་ནི། །དེ་བཞིན་སོར་
གདུབ་དབུ་རྒྱན་བཅས། །གསེར་སྐུད་མུ་ཏིག་དང་ལྡན་པའི། །ལག་པ་རྐང་བ་དེ་ནས་དགེ
ལུས་ཀུན་རྣམ་པར་བརྒྱན་གྱུར་པ། །དེ་བཞིན་ཀོ་ཤིའི་རས་ལྷག་པའི། །གོས་དག་བཟང་བོ་གོན་
ཞིང་བསང་། །ཡང་ན་ཆོས་གོས་འཛིན་པ་སྟེ། །སངས་རྒྱས་ཕྱག་རྒྱ་རྒྱལ་མཚན་བཞིན། །གལ་ཏེ་

༄༅ །བོ་དོང་པཎ་ཆེན་གྱི་གསུང་འབུv་ཆེན་མོ།
སྐྲ་བྲེགས་དགེ་སློང་སྟེ། །རིང་ཞིང་འཁྱིལ་ལ་མདོག་སྔོ་པའི། །སྐྲ་ནི་སྔོན་པོ་བཅིང་བར་བྱ། །
ཡང་ན་རང་གི་མགོ་ལས་སྐྱེས། །ཞེས་པ་ལྟར་ཕྱི་ནང་གི་ཁྲུས་བྱས། བྱུག་པས་བྱུགས་ཤིང་། གོས་
དང་རྒྱན་སྣ་ཚོགས་ཀྱིས་བརྒྱན་པ། རང་ཉིད་དཀྱིལ་འཁོར་གྱི་དབུས་སུ་འདུག་ལ། བདག་གི་
དཀྱིལ་འཁོར་ཡོངས་སུ་རྫོགས་པར་བསྒོམས་ཏེ།
རྡོ་རྗེ་སློབ་དཔོན་རྡོ་རྗེ་སྙིང་བོ་རྒྱན་གྱི་ང་
རྒྱལ་འཛིན་པ་ལ། མི་བསྐྱོད་ལ་སོགས་པའི་ང་རྒྱལ་འཛིན་པའི་སྒྲུབ་གཡོག་བཞིས་རྡོ་རྗེ་དྲིལ་བུ་
བཟུང་སྟེ། ཉེར་སྤྱོད་ལྔས་མཆོད་ནས། སངས་རྒྱས་རང་བཞིན་ཁྱེད་ལ་འདུད། །སྤྱོད་པའི་རང་
བཞིནཁྱེད་ལ་འདུད། །དམ་པའི་རྒྱུར་གྱུར་ཁྱེད་ལ་འདུད། །སྣ་ཚོགས་མཛད་པ་ཁྱེད་ལ་འདུད། །
དཔའ་བོ་འདུད་པ་ཁྱེད་ལ་འདུད། །གསང་བའི་ཆོས་ལྡན་ཁྱེད་ལ་འདུད། །ཞི་བཞི་ཐུགས་ལ་
ཕྱག་འཚལ་འདུད། །ཞེས་པས་བསྟོད་དེ། མཎྜལ་འབུལ་བ་སོ་སོར་སྔོན་དུ་འགྲོ་བའི་སྒོ་ནས།
མགོན་པོ་ཁྱེད་ལ་གསོལ་བ་ནི། །སངས་རྒྱས་ཀུན་གྱི་འཁོར་ལོ་ཆེ། །རྡོ་རྗེ་སྙིང་བོ་རྒྱན་ཆེན་གྱི།
ཆོ་ག་མཆོག་ནི་བཤད་དུ་གསོལ། །ཞེས་གསོལ་བ་གདབ་ཅིང་སྒྲུབ་གཡོག་མེད་ན་མོས་ནས། རང་
གིས་དངོས་སུ་བརྗོད་པར་བྱའོ། །
དེ་ནས་རང་ཉིད་ཕྱག་ན་རྡོ་རྗེའི་ང་རྒྱལ་དུ་འཕོས་ནས། སློབ་མ་དང་བཅས་པ་ཁྲོ་བོའི་
ཆས་སུ་ཞུགས་ཏེ། རྡོ་རྗེ་ཁུ་ཚུར་གཉིས་བཅངས་པ་ལས། མཛུབ་མོ་གཉིས་བརྐྱངས་ཏེ་བསྣོལ་
བ་གྱེན་དུ་འདེགས་པ་ལྟར་བྱས་པས། དཀྱིལ་འཁོར་ནམ་ཁར་བཏེགས་ཏེ། ཤར་དུ་བལྟས་ནས་
མཉམ་པའི་རྐང་སྟབས་བྱས་ལ། ཐལ་མོ་སྤྱི་བོར་སྦྱར་ཏེ། ཨོཾ་སརྦ་ཏ་ཐཱ་ག་ཏ་པཱ་ད་བན་དྷ་ནཾ་ཀ་
རོ་མི། ཞེས་པས། དེ་བཞིན་གཤེགས་པ་ཐམས་ཅད་ལ་ཕྱག་བྱས་ཏེ། ཐལ་མོ་སྙིང་གར་ཕབ་ནས་
ཁྲོ་བོའི་ང་རྒྱལ་དང་ལྡན་པས། ལག་པ་གཉིས་པད་ཀོར་བྱེད་ཅིང་། རྡོ་རྗེ་གསོར་བ་དང་། དྲིལ་
བུ་འཁྲོལ་བས། རྒྱུན་གྱི་འགྲོས་ཀྱིས་གར་བྱེད་ཅིང་། ཧཱུཾ་ཞེས་དྲག་ཏུ་སྒྲོག་པ་དང་བཅས་པར་

།རྡོ་རྗེ་སྙིང་བོ་རྒྱན་གྱི་ཆོས་སྐོར་བཞུགས་སོ། །
༼ཕུཉྩ
དབང་ལྡན་ནས་བརྩམས་ཏེ།
སྒྲུབ་གཡོག་རྣམས་དང་ལྷན་ཅིག་གཡས་སྐོར་བྱས་ནས་དབུས་སུ་
སོང་སྟེ། ཤར་དུ་བལྟས་ནས་མཉམ་པའི་རྐང་སྟབས་བྱས་ལ། རྡོ་རྗེ་ཅན་བདག་འཁོར་བཅས་
ཀྱིས། །སྦྱིན་བདག་རྣམས་ཀྱིས་བྱང་ཆུབ་དང་། །འགྲོ་བ་ཀུན་གྱིས་བླ་མེད་པའི། །ཡེ་ཤེས་འཐོབ་
པར་བྱ་བའི་ཕྱིར། །ས་འདིར་རྡོ་རྗེ་སྙིང་རྒྱན་གྱི། །དཀྱིལ་འཁོར་རྒྱལ་བོ་བདག་འབྲི་ན། །ལྷ་དང་
ལྷ་མིན་གནོད་སྦྱིན་དང་། །སྲིན་པོ་ཡི་དྭགས་ཤ་ཟ་དང་། །རྗེད་བྱེད་འབྱུང་བོ་མཁའ་འགྲོ་མ།
གྲིབ་མནོན་མཁའ་ལྡིང་མི་འམ་ཅི། །རིག་སྔགས་གྲུབ་པ་རྒན་པོའམ། །རྒན་མོ་གཡོག་འཁོར་
བཅས་པ་སྟེ། །གང་དག་འཁོད་པ་རྣམས་དེངས་ཤིག །འདི་ལྟར་རྡོ་རྗེ་འཆང་གི་བཀའ། །ཐོས་
ནས་མྱུར་བ་ཉིད་དེངས་ཤིག །གང་དག་མི་འགྲོ་དེ་དག་ནི། །ཕྱག་ན་རྡོ་རྗེ་ཧཱུཾ་ཞེས་པ། །རབ་ཁྲོས་
འབར་བའི་བཞིན་ཅན་གྱི། ཡེ་ཤེས་རྡོ་རྗེ་འབར་བ་ཡིས། །མགོ་བོ་ཚལ་བ་བརྒྱར་འགས་འགྱུར། །
ཞེས་པ་གར་དང་བཅས་པ་ལན་གསུམ་གྱིས་བགེགས་བསྐྲད་ཅིང